VS001358
Datum: 1998-12-02T01:00:00.000+01:00
datum_sodbe_i_stopnje: 2002-01-07T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: lahki primeri
odskodnina: 1000000 SIT
opombe: II Ips 48/2004. Reviziji tožeče stranke je bilo delno ugodeno glede odločitve o zamudnih obrestih.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 35 do 40 let

Prodajalka, sicer lastnica d.o.o.

## Škodni dogodek

Kot sopotnica v osebnem avtomobilu se je poškodovala v prometni nesreči.

## Poškodba

Zvin osnovnega členka palca desne roke, udarnina prsnega koša in hrbta (brez posledic) in desnega kolenskega sklepa (brez posledic) ter naknadno ugotovljen prenateg obvratnih mehkih struktur (brez bistvenih posledic).

## Telesne bolečine

400000 SIT Srednje hude 3 dni, občasne srednje hude 3 dni, občasne lahke 10 dni. Še vedno je boleč osnovni členek palca desne roke pri palpaciji na ulnarni strani ter je upogib v osnovnem členku med dlančnico in osnovnim členkom desnega palca zmanjšan za nekaj manj kot eno polovico normalne gibljivosti. Zaradi tega je forsiran gib v tem sklepu boleč in bo ob forsiranih gibih, ki se jim v življenju ne bo mogoče izogniti, čutiti bolečine tudi v bodoče.

#### Ambulantno zdravljenje

Pregledi pri specialistih.

#### Rehabilitacija

Fizioterapija.

#### Nevšečnosti med zdravljenjem

RTG preiskave; jemanje zdravil proti bolečinam, nošnja mavčne longete za roko in podlaket 18 dni; bolniški stalež en mesec in 6 dni.

## Strah

150000 SIT Dokaj intenziven primarni strah ob nezgodi, kasneje sekundarni strah za izid zdravljenja.

## Zmanjšanje življenjske aktivnosti

450000 SIT 5-odstotno ZŽA. Poškodba je zapustila srednje močno omejeno gibljivost osnovnega členka desnega palca. Ta omejenost povzroča težave tako v službi kot doma, delo opravlja z večjimi napori.

---

ZOR člen 200, 203